21 november 2016 10:16 | externe partij | 0
Dit artikel is afkomstig van Computable.nl (https://www.computable.nl/artikel/5871216). © Jaarbeurs IT Media. 17 beseer in ongelukke in Bloem | Netwerk24
17 beseer in ongelukke in Bloem
Deur Christiaan Du Plessis 08 September 2018 12:50
Altesaam 17 mense, waaronder ’n tweejarige meisie, is Vrydag in twee aparte ongelukke in Bloemfontein beseer.
Vrydagmiddag is tien mense beseer nadat twee bakkies by die kruising van die Aliwal- en Harrismithpad in Bloemfontein gebots het.
Luidens ’n verklaring deur ER24 het ’n tweejarige meisie ernstige beserings opgedoen. Nege volwassenes is in die ongeluk beseer.
Tien mense is Vrydagmiddag beseer nadat twee bakkies in Bloemfontein gebots het. Foto: ER24
Die beseerdes is na die hospitaal geneem.
“Daar word verstaan dat ’n aantal werkers op die agterkant van die bakkie gery het toe die botsing gebeur het,” lui die verklaring.
In ’n aparte voorval is sewe mense Vrydagaand beseer nadat ’n taxi en ’n motor in Bloemfontein gebots het.
Sewe mense is Vrydagaand beseer in ’n ongeluk tussen ’n taxi en ’n motor in Bloemfontein. Foto: ER24
Luidens ’n verklaring deur ER24 het paramedici die twee voertuie in Dr. Belcherweg gekry. Verskeie mense het langs die pad gelê.
Niemand is ernstig beseer nie.
Die sewe mense wat ligte beserings opgedoen het, is na die hospitaal geneem.
Meer oor: Bloemfontein | Motorongelukke | Padongelukke
Roudiens Dinsdag gehou vir oord se fietsryers
De Aar rou oor 2 inwoners se paddood